**הצעת חוק הכשרות המשפטית והאפוטרופסות (תיקון מס' 19), התשע"ה–2014**

**נוסח לדיון ביום 21.2.16**

|  |  |  |  |  |  |  |  |
| --- | --- | --- | --- | --- | --- | --- | --- |
| תיקון סעיף 33 | 3. | בסעיף 33 לחוק העיקרי – | | | | | |
|  |  | (1) בסעיף קטן (א), במקום פסקה (4) יבוא –  " לאדם שאינו מסוגל דרך קבע או דרך ארעי לקבל החלטות בקשר לענייניו כולם או מקצתם או לדאוג לענייניו אלה, בהתאם להוראות סעיף 33א."; | | | | | |
|  |  | (2) בסעיף קטן (ב), במקום "בן זוגו או קרובו" יבוא "קרובו". | | | | | |
| הוספת סעיפים 33א ו-33ב | 4. | אחרי סעיף 33 לחוק העיקרי יבוא: | | | | | |
|  |  | "שיקול דעת בית המשפט במינוי אפוטרופוס לבגיר | | | 33א. | (א) לא ימנה בית המשפט אפוטרופוס לאדם בגיר לפי סעיף 33(4), אלא אם כן ראה כי התקיימו כל אלה: | |
|  |  |  |  |  |  | (1) בהעדר מינוי עלולים להיפגע זכויות, אינטרסים או צרכים של האדם. | |
|  |  |  |  |  |  | (2) לא הופקד אצל האפוטרופוס הכללי ייפויי כוח מתמשך שערך האדם באותם עניינים. | |
|  |  |  |  |  |  | (3) בית המשפט בחן את החלופות הקיימות בנסיבות העניין [אם נכניס לחקיקה תומך בקבלת החלטות נוסיף: "לרבות מינוי תומך בקבלת החלטות" ואם לא נכניס - נשאר פתוח לכלים בית משפט יימצא לנכון], וראה כי לא ניתן להשיג את המטרה שלשמה נדרש מינוי אפוטרופוס ולשמור על טובתו של האדם בדרך המגבילה פחות את זכויותיו, חירותו ועצמאותו. | |
|  |  |  |  |  |  | (א1) הוגשה בקשה למינוי אפוטרופוס לאדם שאינו מסוגל לדאוג לענייניו אך מסוגל לקבל החלטות בקשר אליהם, ייבחן בית המשפט בנוסף לאמור בסעיף קטן (א) אם אין מי שמוכן ומסוגל לסייע לו לדאוג  לענייניו ללא מינוי;  גרסה א' מוצע על ידי הממשלה:  מינה בית המשפט אפוטרופוס לאדם כאמור ייתן הוראות באשר לתפקידיו וסמכויותיו של האפוטרופוס, ובלבד שלא יוסמך האפוטרופוס לקבל החלטה בשמו של אדם אם הוא מתנגד לה.  גרסה ב'- מוצע על ידי הייעוץ המשפטי לוועדה:  מינה בית המשפט אפוטרופוס לאדם כאמור ייתן הוראות באשר לתפקידיו וסמכויותיו של האפוטרופוס, ובלבד שהאפוטרופוס לא יוסמך לקבל החלטות במקום האדם. | |
|  |  |  |  |  |  | (ב)על אף האמור בסעיף קטן (א)(2), הפקיד האדם ייפוי כוח מתמשך אצל האפוטרופוס הכללי באותם עניינים לא ימנה בית המשפט אפוטרופוס לאותו אדם אלא אם כן מתקיימים התנאים למינוי אפוטרופוס נוסף על מיופה הכוח לפי סעיף 32כב(ב) או שייפוי הכוח או מינוי על פיו בוטלו לפי סעיף 32כג; הפקיד אדם הנחיות מקדימות אצל האפוטרופוס הכללי, יורה בית המשפט לאפוטרופוס שמינה לפעול בהתאם להן או בקירוב להן כאמור בסעיף 32כה, אלא אם כן התקיים תנאי מהתנאים המנויים בסעיפים קטנים (ג) או (ה) של הסעיף האמור. | |
|  |  |  |  |  |  | (ג) בית המשפט הממנה אפוטרופוס לבגיר לפי סעיף 33 יפרט בהחלטתו את העניינים שיימסרו לאפוטרופוס מבין העניינים האלה, אחד או כולם: | |
|  |  |  |  |  |  |  | (1) עניין מסוים או עניינים מסוימים שיקבע בית המשפט; |
|  |  |  |  |  |  |  | (2) עניינים רפואיים; |
|  |  |  |  |  |  |  | (3) עניינים אישיים; |
|  |  |  |  |  |  |  | (4) ענייני רכוש; |
|  |  |  |  |  |  | (ד) בבוא בית המשפט לקבוע את העניינים שיימסרו לאפוטרופוס שמונה לבגיר לפי סעיף זה יצמצם בית המשפט ככל האפשר את העניינים שיימסרו לאפוטרופוס אם ניתן להשיג את המטרה שלשמה מונה האפוטרופוס ולשמור על טובתו של החסוי בלי לקבוע עניינים נוספים..  (ד1) בבוא בית המשפט לקבוע את תקופת המינוי ישקול לצמצם את התקופה אם ניתן להשיג את המטרה כאמור במינוי לתקופה קצרה יותר/מוגבלת. | |
|  |  |  |  |  |  | (ה) בית המשפט רשאי לתת בצו המינוי הוראות בנוגע לפעולתו של אפוטרופוס ולקבוע תנאים והגבלות לגבי פעולתו כאמור. | |
|  |  |  |  |  |  | (ו) בנימוקיו למינוי יתייחס בית המשפט לשיקולים ששקל במינוי האפוטרופוס לפי סעיף זה. | |
|  |  |  |  |  |  | (ז) החלטה בדבר מינוי אפוטרופוס לא תינתן לתקופה העולה על שלוש שנים; אולם רשאי בית המשפט להאריך תקפה לתקופות נוספות שלא יעלו על שלוש שנים כל אחת.  \* **אין הסכמת ממשלה להוספת סעיף קטן זה**. | |

|  |  |  |  |  |
| --- | --- | --- | --- | --- |
|  |  |  |  |  |
|  | 4א. | בסעיף 34 לחוק העיקרי – | | |
|  |  | (ב) אחרי סעיף קטן (א) יבוא:  "(ב) שר המשפטים, בהתייעצות עם שר הרווחה והשירותים החברתיים ובאישור ועדת חוקה חוק ומשפט, רשאי לקבוע תנאים הנדרשים לשם אישור של תאגידים ולשם אישור של אפוטרופוסים מרובי חסויים להתמנות כאפוטרופוס, לרבות לעניין תנאי כשירות, הכשרה וכן לעניין מספר מרבי של חסויים תחת אותו אפוטרופוס; לעניין זה, אפוטרופוס מרובה חסויים- מי שמונה שכאפוטרופוס לשני/שלושה חסויים ומעלה שאינם קרובי משפחתו. | | |

|  |  |  |
| --- | --- | --- |
| תיקון סעיף 36 |  | במקום סעיף 36 לחוק העיקרי יבוא –  גרסה א'- הצעת ייעוץ המשפטי לוועדה:  "(א) לפני מינוי אפוטרופוס ישמע בית המשפט את דעת החסוי, אלא אם מטעמים שירשמו לא ניתן לברר את דעתו גם בהינתן התאמות לפי חוק שוויון זכויות לאנשים עם מוגבלות".   גרסה ב'- הצעת הממשלה:  "(א) לפני מינוי אפוטרופוס יישמע בית המשפט את דעת החסוי, באופן המותאם לצרכיו לפי חוק שוויון זכויות לאנשים עם מוגבלות, התשנ"ח-1998, אם הוא מסוגל להביע את דעתו ומעוניין בכך."  \*לדיון-   1. הוספת הוראה לפיה החסוי יהיה צד להליך ויהיה זכאי לקבל כל מסמך שיוגש לבית המשפט וכל החלטה שהתקבלה במסגרת ההליך. |
| תיקון סעיף 39 | 6. | בסעיף 39 לחוק העיקרי, האמור בו יסומן (א) ובסופו יבוא "ולפעול לשמירת טובתו של החסוי ולקבל החלטות בקשר אליהם והכל בהתאם להוראות פרק שלישי1." אחריו יבוא: |
|  |  | "(ב) שר המשפטים, בהתייעצות עם שר הרווחה והשירותים החברתיים ובאישור ועדת חוקה חוק ומשפט, רשאי לקבוע הוראות בדבר האחריות והחובות של אפוטרופוס כאמור בסעיף קטן (א), אשר יחולו אם לא נתן בית המשפט בעת המינוי או לאחר מכן, הוראה אחרת; הוראות כאמור יכול שייקבעו בהתאם לסוגי האפוטרופסות ורשאי השר לקבוע הוראות מיוחדות שיחולו על אפוטרופוסים שהם תאגידים או על יחידים המשמשים כאפוטרופוסים מרובי חסויים, ועל היקף הפעילות שלהם ושל בעלי התפקידים בתאגיד." |
| ביטול סעיפים 41 עד 43 | 7. | סעיפים 41 עד 43 לחוק העיקרי – בטלים. |
| תיקון סעיף 44 | 7א. | בסעיף 44 לחוק העיקרי אחרי המילים "לבקשתו של" יבוא "האדם,". |

|  |  |  |
| --- | --- | --- |
| תיקון סעיף 48 | 8. | בסעיף 48 לחוק העיקרי, במקום "האפוטרופוס, בן זוגו או קרוביו" – יבוא "האפוטרופוס או קרוביו". |

|  |  |  |  |
| --- | --- | --- | --- |
| תיקון סעיף 51 | 8א. | בסעיף 51 לחוק, אחרי "פטר אותו האפוטרופוס הכללי" יבוא "בהתאם לנהלים שקבע". | |
| תיקון סעיף 53 | 8ב. | בסעיף 53 לחוק, אחרי "לפי דרישתו" יבוא "זולת אם פטר אותו האפוטרופוס הכללי, בהתאם לנהלים שקבע, מחובת הגשת דין וחשבון או קבע מועד אחר להגשתו." | |
| תיקון סעיף 54 | 8ג. | בסעיף 54 לחוק העיקרי, במקום "אופן בדיקת הפרטה והדו"חות" יבוא "אופן הגשת הפרטה והדו"חות ובדבר אופן בדיקתם".  \*לדיון- קביעת הוראה שהגשת הדוחות על ידי תאגידי אפוטרופסות ועל ידי אפוטרופוסים מרובי חסויים תעשה באופן מקוון. | |
| תיקון סעיף 63 | 8ד. | במקום סעיף 63 לחוק העיקרי יבוא – | |
|  |  | "(א) בהתפטרותו ובפיטוריו של האפוטרופוס ובפקיעת האפוטרופסות חייב האפוטרופוס – ובמותו חייבים יורשיו למסור לחסוי או למי שקבע בית המשפט את נכסי החסוי הנמצאים בידו או בפיקוחו, ואת המסמכים הנוגעים לנכסים אלה; ורשאי בית המשפט להורות שהאפוטרופוס יהא חייב ומוסמך לסיים פעולות שבית המשפט קבע, במידה שהדבר דרוש לטובת החסוי, רכושו או עזבונו. | |
|  |  | (ב) על אף האמור בסעיף זה, יהא אפוטרופוס מוסמך, כל עוד אין גורם אחר שהוסמך כדין לטפל באותם עניינים ולמשך תקופה שלא תעלה על 90 יום, אף ללא פניה לבית המשפט – | |
|  |  |  | (1) לשלם מכספי החסוי תשלומים שוטפים עבור שירותים שניתנו לו או הקשורים ברכושו בתקופת האפוטרופסות; |
|  |  |  | (2) לגבות מכספי החסוי את שכר הטרחה שהוא זכאי לו; |
|  |  |  | (3) לשלם מכספי החסוי הוצאות סבירות לקבורה ואבלות. הוצאות כאמור ישולמו לפי המקובל בנסיבות העניין או בהתאם להנחיות שנתן בעניין החסוי ; |
|  |  |  | (4) לנהל נכס מושכר או עסק הדורש ניהול שוטף. |
|  |  |  | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| הוספת פרק שלישי1 | 11. | לפני פרק רביעי לחוק העיקרי יבוא: | | | | | | |
|  |  | "פרק שלישי1: עקרונות ודרכי פעולה של אפוטרופוס | | | | | | |
|  |  |  | | | 67ג. | . | | |
|  |  | חיובי האפוטרופוס | | | 67ד. | (א) אפוטרופוס חייב לפעול בשקידה, במיומנות, במסירות ובלא התרשלות, ולנהוג בתום לב לטובת עניינו של החסוי ולא לטובת עניינו שלו. | | |
|  |  |  |  |  |  | (ב) אפוטרופוס שהוא בעל מקצוע שהתמנה כדי שיפעיל את כישוריו המקצועיים יפעל במסירות ובמקצועיות כמו שבעל מקצוע כהגדרתו בסעיף 32א היה מפעיל כלפי לקוחו. | | |
|  |  |  |  |  |  | (ג) .- | | |
|  |  |  |  |  |  | (ד) לא יקבל אפוטרופוס טובת הנאה מאדם שלישי ביחס להפעלת סמכויותיו ומילוי תפקידיו, ובכפוף לאמור בסעיף 48 לא יימצא במצב של ניגוד עניינים. | | |
|  |  |  |  |  | | | | |
|  |  | דרכי פעולתו של אפוטרופוס שמונה לחסוי בגיר | | | 67ה. | במילוי תפקידיו והפעלת סמכויותיו יפעל אפוטרופוס שמונה לחסוי בגיר בהתאם לעקרונות אלה: | | |
|  |  |  |  |  |  |  | (1) תוך שמירת כבוד החסוי ובדרך שתגביל כמה שפחות את זכויותיו וחירותו; | |
|  |  |  |  |  |  |  | (2) תוך שמירה, ככל האפשר, על פרטיות החסוי; | |
|  |  |  |  |  |  |  | (3) בדרך שתאפשר לחסוי לממש את יכולותיו ולשמור על מרב העצמאות האפשרית, בהתאם ליכולותיו; | |
|  |  |  |  |  |  |  | (4) עם מינויו יסביר האפוטרופוס לחסוי מהם תפקידיו וסמכויותיו כאפוטרופוס, בשפה המובנת לחסוי ובהתאם ליכולת הבנתו של החסוי; | |
|  |  |  |  |  |  |  | (4א) האפוטרופוס ימסור לחסוי המסוגל להבין בדבר, (לפי בקשתו), מידע שיש בידו בנוגע לענייניו האישיים והרכושיים ומידע הנוגע לטיפולו של האפוטרופוס בענייני החסוי, [גרסה ב' האפוטרופוס ימסור לאדם מידע שיש בדיו בנוגע לענייניו האישיים והכושיים ומידע הנוגע לטיפול של האפוטרופוס בענייני האדם בשפה המובנת לו ובהתאם ליכולת הבנתו]; האפוטרופוס יסייע לו בנגישות למידע אחר הנוגע לענייניו או הדרוש לצורך קבלת החלטות בעניינים הנוגעים לו;  \*לדיון- מצבים בהם יש חובה להעביר מידע לאדם ומתי ניתן לפטור מהעברת מידע כאמור. האם לקבוע חובה מפורשת להעביר כל דוח ומסמך. | |
|  |  |  |  |  |  |  | (5) האפוטרופוס יסייע לחסוי ויעודד אותו לקבל החלטות בעצמו בעניינים הנוגעים לו, ככל שהחסוי מסוגל לכך; | |
|  |  |  |  |  |  |  | (6) העובר לסעיף הבא | |
|  |  |  |  |  |  |  | (7) | |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  | (8) הועבר לסעיף הבא | |
|  |  |  |  |  |  |  | (9) הועבר לסעיף הבא | |
|  |  |  |  |  |  |  | (10) אפוטרופוס שמונה לחסוי שמצבו ויכולת הבנתו משתנים מזמן לזמן או מעניין לעניין, יפעל במילוי תפקידיו מתוך התחשבות בשינויים במצב החסוי, לרבות לעניין שמיעת דעתו, התייעצות עמו, התחשבות ברצונותיו ועידודו לקבל החלטות ולנהל את העניינים הנוגעים לו בעצמו בזמנים או בעניינים שבהם הוא מסוגל לכך; | |
|  |  |  |  |  |  |  | (11) האפוטרופוס יפעל בדרך שתאפשר לחסוי לשמור על ערכיו התרבותיים והדתיים וכן יסייע לו להשתתף בחיי הקהילה, לרבות בפעילויות חברתיות, תרבותיות, שיקומיות ותעסוקתיות ויעודדו לעשות כן; | |
|  |  |  |  |  |  |  | (12) האפוטרופוס יפעל בדרך שתאפשר לחסוי לשמור על קשרים עם בני משפחה וחברים; | |
|  |  |  |  |  |  |  | (13) האפוטרופוס יתייעץ בהתאם לצורך עם גורמים מקצועיים ובני משפחה ואנשים אחרים הקרובים לחסוי לשם קידום טובת החסוי ורצונו והכל תוך שמירה על פרטיותו של החסוי. | |
|  |  | דרכי קבלת החלטות בעניינו של החסוי | | | 67ה1 | (א) האפוטרופוס ישמע את דעת החסוי וישתפו בכל עניין והחלטה הנוגעים אליו ויתייעץ עמו, אם ניתן לברר את דעתו; לשם כך ימסור האפוטרופוס לחסוי את המידע הדרוש לו באופן שמותאם לצרכיו, לרבות מהות העניין נשוא ההחלטה או הפעולה, החלופות האפשריות, היתרונות והחסרונות שבבחירת כל אחת מהן ואת המלצתו של האפוטרופוס, אם ישנה, והטעמים ביסודה; | | |
|  |  |  | | |  | (ב) בקבלת החלטות בעניינים שבסמכותו יפעל אפוטרופוס לפי המפורט להלן: | | |
|  |  |  |  |  |  |  | (1) אם נתן החסוי הנחיות מקדימות כאמור בסעיף 35א בעניין מסוים, יפעל האפוטרופוס באותו עניין בהתאם לאמור בהנחיות המקדימות, בכפוף להוראות סימן ו' בפרק שני1. | |
|  |  |  |  |  |  |  | (2) אם לא נתן החסוי הנחיות מקדימות – לפי רצונו של החסוי אם הוא מסוגל להבין את העניין ואת משמעות ההחלטה, אלא אם הוא סבור שההחלטה תגרום לפגיעה של ממש בחסוי. | |
|  |  |  |  |  |  |  | (3) אם החסוי לא מסוגל להבין בעניין ולהבין את משמעות ההחלטה- בהתאם לטובתו של החסוי, תוך התחשבות ברצונו. | |
|  |  |  |  |  |  |  | (4) אם לא ניתן לעמוד על רצונו של החסוי וגם לא על רצונו הקודם, בהתאם להבעת רצונו כשהיה מסוגל להבין בדבר או כפי שניתן ללמוד מהתנהגותו בעבר או מהשקפת עולמו ואורח חייו- בהתאם לטובתו של החסוי. | |
|  |  |  |  |  |  |  | (5)[בלי לגרוע מהוראות סעיף 15 לחוק זכויות החולה], בעניין רפואי מהותי ובעניין אישי מהותי, לא יפעל אפוטרופוס בניגוד לרצונו של החסוי אם הוא מתנגד בשעת מעשה; אם נותרה מחלוקת בין החסוי לאפוטרופוס ינסה האפוטרופוס להגיע עם החסוי לידי הסכמה, ואם לא הגיע עמו להסכמה, יפנה האפוטרופוס לוועדת אתיקה או לבית המשפט בבקשה למתן הוראות, לפי העניין; | |
|  |  | הסכמה לאשפוז לפי חוק טיפול בחולי נפש | | | 67ו. | אפוטרופוס לא ייתן הסכמה לאשפוז לפי חוק טיפול בחולי נפש, אלא אם כן הוסמך לכך במפורש בכתב המינוי ובהתאם להוראות בית המשפט בעניין או אם האדם מסכים לאשפוז. | | |

|  |  |  |  |  |  |  |
| --- | --- | --- | --- | --- | --- | --- |
|  |  | שמירת מידע | | | 67ז. | (א) אפוטרופוס ישמור תיעוד לגבי החלטות מהותיות שקיבל בשמו של החסוי ולגבי פעולות שפעל בענייניו. |
|  |  |  |  |  |  | (ב) השר רשאי לקבוע הוראות לעניין סעיף זה, ובכלל זה התקופות לשמירת התיעוד בהתאם לסוגי המסמכים שיקבע." |

|  |  |  |  |
| --- | --- | --- | --- |
| תיקון סעיף 76 | 12. | בסעיף 76 לחוק העיקרי, בפסקה (2), במקום "והשלישי" יבוא "עד השלישי". | |
| תיקון סעיף 77 | 13. | בסעיף 77 לחוק העיקרי, האמור בו יסומן (א) ואחריו יבוא: | |
|  |  | "(ב) על שאלת תוקפם, היקפם, שינוים, ביטולם או פקיעתם של ייפוי כוח מתמשך לפי פרק שני1 או של הנחיות מקדימות למיופה כוח לפי הפרק האמור, יחול דין מקום מושבו של הממנה ביום עריכת ייפוי הכוח המתמשך, אלא אם כן ציין הממנה בייפוי הכוח המתמשך כי הוא בוחר להחיל את אחד מהדינים שלהלן במקומו: | |
|  |  |  | (1) דין מקום אזרחותו של הממנה; |
|  |  |  | (2) דין מקום מושבו הקודם של הממנה; |
|  |  |  | (3) דין מקום הימצאו של רכוש הממנה – לגבי אותו רכוש." |
| תיקון סעיף 80 | 14. | בסעיף 80 לחוק העיקרי, בהגדרה "קרוב", לפני "אב" יבוא "בן זוג". | |
| תיקון סעיף 83 | 15. | בסעיף 83 לחוק העיקרי, האמור בו יסומן "(א)" ואחריו יבוא: | |
|  |  | "(ב) שר המשפטים רשאי בהסכמת שר הבריאות ובאישור ועדת החוקה חוק ומשפט של הכנסת - | |
|  |  | (1) לקבוע כללים למתן חוות דעת מומחה לצורך קביעת היותו של אדם בעל כשירות לעניין סעיפים 32י(יא) או 32יג(ג) או לצרוך קביעת היותו מסוגל או לא מסוגל להבין בדבר, לעניין יכולתו של אדם להביע את דעתו ולעניין יכולתו לנהל את ענייניו לעניין הליכים לפי חוק זה; תקנות לפי פסקה זו יובאו לאישור הוועדה תוך XXX מיום פרסומו של חוק זה. | |
|  |  | (2) לקבוע סוגי מומחים בנוסף לרופאים שיהיו מוסמכים לתת תעודות או אישורים בעניינים האמורים בפסקה (1); כולם או מקצתם, לרבות כללים בדבר הכשרה, מומחיות וניסיון; | |
|  |  | (3) לקבוע כללים בדבר העמדת רשימת מומחים שיהיו רשאים לתת תעודות ואישורים בעניינים האמורים בפסקה (1). | |
|  |  | (4) לקבוע כללים הנוגעים לבעלי מקצוע כהגדרתם בסעיף 32י, לרבות כללים בדבר הכשרה מומחיות וניסיון. | |
|  |  |  | |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | מי רשאי להתמנות למיופה כוח | | | 32ג. | (א) רשאי להתמנות למיופה כוח, יחיד שמתקיימים לגביו כל אלה: | |
|  |  |  |  |  |  |  | (1) מלאו לו 18 שנים; |
|  |  |  |  |  |  |  | (2) הוא לא הוכרז פסול דין ולא מונה לו אפוטרופוס ולא נכנס לתוקף ייפוי כוח מתמשך בעניינו, כל עוד ההכרזה או המינוי הינם בתוקף; |
|  |  |  |  |  |  |  | (3) לגבי מיופה כוח לענייני רכוש – הוא אינו פושט רגל בעת החתימה על ייפוי הכוח או בעת כניסת ייפוי הכוח לתוקף ואינו לקוח מוגבל כמשמעותו בסעיף 2 לחוק שיקים ללא כיסוי, התשמ"א–1981‏[[1]](#footnote-1), אלא אם כן מיופה הכוח הוא קרובו של הממנה והממנה ציין שידוע לו שמיופה הכוח פושט רגל והוא רוצה במינויו. לעניין זה "פושט רגל" – מי שהוכרז כפושט רגל לפי פקודת פשיטת הרגל [נוסח חדש], התש"ם–1980, ולא ניתן לו הפטר. |
|  |  |  |  |  |  |  | (4) הוא אינו נותן טיפול רפואי כהגדרתו בחוק זכויות החולה, התשנ"ו-1996, טיפול סוציאלי, סיעודי או שיקומי לממנה, תמורת תשלום, במישרין או בעקיפין; |
|  |  |  |  |  |  |  | (5) הוא אינו מספק לממנה מגורים תמורת תשלום, במישרין או בעקיפין, למעט אם הוא קרוב של הממנה; |
|  |  |  |  |  |  |  | (6) הוא אינו עורך הדין או בעל המקצוע שבפניו נערך ייפוי הכוח המתמשך, לפי סעיף 32י. |
|  |  |  |  |  |  | (ב) לא יהיה אדם מיופה כוח לפי פרק זה, של יותר משלושה אנשים, אלא אם הוא קרובו של הממנה. | |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | סימן ג': סמכויות מיופה כוח | | | | | |
|  |  | סמכויות מיופה כוח | | | 32ו. | (א) מיופה כוח יהיה מוסמך לקבל בשם הממנה כל החלטה בקשר לעניינים שבייפוי הכוח שאותה היה מוסמך הממנה לקבל וכן לבצע בשם הממנה כל פעולה בקשר לאותם עניינים שאותה היה הממנה רשאי לבצע, למעט פעולה שלפי מהותה או לפי חיקוק יש לבצעה באופן אישי, והכל בכפוף להוראות שקבע הממנה בייפוי הכוח ולהוראות בית המשפט כאמור בסעיף 32כא. | |
|  |  |  |  |  |  | (ב) בלי לגרוע מהוראות סעיף קטן (א), מיופה כוח לא יהיה מוסמך לבצע בשם הממנה פעולות כמפורט להלן: | |
|  |  |  |  |  |  |  | (1) המרת דת; |
|  |  |  |  |  |  |  | (2) מתן החלטות או ביצוע פעולות שהיה מוסמך הממנה לעשות בשמו של אדם אחר או מתוקף היותו של הממנה הורה או אפוטרופוס; |
|  |  |  |  |  |  |  | (2) מתן הסכמה למסירת ילד לאימוץ; |
|  |  |  |  |  |  |  | (3) השתתפות בבחירות; |
|  |  |  |  |  |  |  | (4) כל פעולה או הבעת רצון שמטופל, מיופה כוחו או אפוטרופסו רשאים או מוסמכים לבצע או להביע, לפי חוק החולה הנוטה למות, התשס"ו–2005‏[[2]](#footnote-2) (בפרק זה – חוק החולה הנוטה למות); |
|  |  |  |  |  |  |  | (5) עריכת צוואה, קביעת מוטבים לגבי סכומים שיש לשלם עקב מותו של אדם לפי סעיף 147 לחוק הירושה, התשכ"ה–1965‏[[3]](#footnote-3); |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | | |  | (ג) על אף הוראות סעיף קטן (א), מיופה כוח לא יהיה מוסמך לבצע בשם הממנה פעולה מהפעולות המנויות להלן, אלא אם כן הוסמך לכך במפורש בייפוי הכוח: | |
|  |  |  |  |  |  |  | (1) מתן תרומות; |
|  |  |  |  |  |  |  | (2) מתן מתנות, זולת מתנות הנהוגות בנסיבות העניין; |
|  |  |  |  |  |  |  | (3) מתן הסכמה לבדיקה, לקבלת טיפול, לאשפוז או לשחרור מאשפוז, והכל לפי חוק טיפול בחולי נפש בתנאים שקבע הממנה. הסכמת מיופה כוח לפי פסקה זו, לא תהיה תקפה אם במועד שבו התבקשה ההסכמה מתנגד הממנה לבדיקה, לטיפול לאשפוז או לשחרור, לפי העניין;, אלא אם כן נחתם ייפוי הכוח בפני פסיכיאטר בנוסף על עורך הדין, או לפי סעיף 32י(ב) במקומו, והממנה הסמיך במפורש את מיופה הכוח לתת הסכמה לאשפוזו למרות התנגדותו, לאחר שהפסיכיאטר הסביר לו את מהות ההסכמה כאמור ואת תוצאותיה ונוכח לדעת כי הממנה הבין את הדברים. |
|  |  |  |  |  |  |  | (3) פעולה משפטית אחרת ששוויה עולה על מאה אלף שקלים חדשים. |
|  |  |  |  |  |  |  | |
|  |  |  |  |  |  | (ד) על אף הוראות סעיף קטן (א), מיופה כוח לא יהיה מוסמך לבצע בשם הממנה פעולה משפטית מהפעולות המנויות להלן, אלא אם כן נתן לכך בית המשפט אישור מראש: | |
|  |  |  |  |  |  |  | (1) עסקה במקרקעין, למעט השכרה של הנכס לתקופה שלא תעלה על תקופה של חמש שנים ושהוראות חוק הגנת הדייר לא חלה עליה; |
|  |  |  |  |  |  |  | (2) המחאה של זכות לקבלת זכות במקרקעין; |
|  |  |  |  |  |  |  |  |
|  |  |  |  |  |  |  | (4) השכרה שחוק הגנת הדייר [נוסח משולב], התשל"ב–1972‏[[4]](#footnote-4), חל עליה; |
|  |  |  |  |  |  |  | (5) הסתלקות מחלק או ממנה בעיזבון; |
|  |  |  |  |  |  |  | (6) העברה או שעבוד של חלק או מנה בעיזבון; |
|  |  |  |  |  |  |  | (7) פעולה משפטית אחרת ששווייה עולה על חמש מאות אלף שקלים חדשים, לרבות מספר פעולות הקשורות בעסקה אחת ; |
|  |  |  |  |  |  |  | (8) התחייבות לביצוע פעולה מהפעולות המנויות בפסקאות (1) עד (7). |
|  |  |  |  |  |  | (ה) מבלי לגרוע מהוראות סעיף 32ו(א), הסמכויות הנתונות לאפוטרופוס לפי רשימת החיקוקים המנויה בתוספת השנייה יהיו נתונות גם למיופה כוח, בשינויים המחויבים ובלבד שאותו עניין נכלל בייפוי הכוח המתמשך ובכפוף להוראות שנקבעו בו; השר רשאי לקבוע בצו, את רשימת החיקוקים שייכללו בתוספת השנייה ולשנותה; צו לפי סעיף קטן זה יותקן לאחר התייעצות עם השר הממונה על ביצועו של כל אחד מחוקים אלה ובאישור ועדת החוקה חוק ומשפט של הכנסת. | |
|  |  |  |  |  |  | (ו) על אף הוראות סעיפים 5 ו-16 לחוק השליחות, מיופה כוח יהיה מוסמך למנות שלוח לצורך ייצוגו בהליכים משפטיים, ובכל הנוגע לענייני רכוש – הוא יהיה מוסמך למנות שלוח לביצוע סמכויות שהוענקו לו בייפוי הכוח, והכול בכפוף להוראות שקבע הממנה בייפוי הכוח ולהוראות בית המשפט כאמור בסעיף 32טז, ואולם מיופה כוח לא יהיה מוסמך למנות מיופה כוח אחר לפי הוראות פרק זה. | |
|  |  |  |  |  |  | (ז) הוראות סעיף 48 יחולו, בשינויים המחויבים, לעניין פעולה משפטית בין הממנה לבין מיופה הכוח, בן זוגו או קרוביו של מיופה הכוח ולעניין פעולה משפטית בין שני ממנים שמינו מיופה כוח אחד, ואם מיופה הכוח הוא קרובו של הממנה ומנהל עמו משק בית משותף או ששני הממנים הם קרובים ומנהלים משק בית משותף, למעט פעולה הנהוגה בנסיבות העניין ואולם אם הסמיכו שני הממנים במפורש בייפוי הכוח את מייפה הכוח לייצגם בפעולה משפטית ביניהם, מוסמך מיופה הכוח לייצגם אף בלא אישור כאמור באותו סעיף. | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | סימן ד': ייפוי כוח מתמשך- הוראות שונות | | | | | | |
|  |  | אופן עריכת ייפוי כוח מתמשך | | | 32י. | (א) ייפוי כוח מתמשך יינתן בכתב לפי טופס שייקבע בתקנות, וייחתם בידי הממנה בפני עורך דין שעבר הכשרה לעניין עריכת ייפוי כוח מתמשך כפי שתקבע בתקנות ושאינו בעל עניין בייפויי הכוח; (הסיפה תועבר לסעיף 32ב). | | |
|  |  |  | | |  | (א1) התעורר ספק אצל עורך הדין בדבר היותו של הממנה בעל כשירות לרבות עקב מוגבלות המשליכה על מסוגלותו להבין את טיבו של ייפוי הכוח, משמעותו, מטרותיו ותוצאותיו, יפנה עורך הדין את המבקש למומחה כפי שייקבע לעניין זה השר בהסכמת שר הבריאות ושר הרווחה והשירותים החברתיים, כדי שיחווה דעתו בדבר היותו של הממנה בעל כשירות; | | |
|  |  |  |  |  |  | (ב) על אף הוראות סעיף קטן (א), ייפוי כוח מתמשך בענייני בריאות יכול שייחתם בפני בעל מקצוע; וייפוי כח בענייני פסיכיאטריה יכול שייחתם בפני פסיכיאטר; טפסים לגבי ייפוי כוח מתמשך בענייני בריאות ולגבי ייפוי כח מתמשך בענייני פסיכיאטריה ייקבעו בהסכמת שר הבריאות;. לעניין סעיף קטן זה –  "ייפוי כח מתמשך בענייני בריאות" – ייפוי כח המסמיך את מייפה הכוח לפעול בשמו של הממנה רק בעניינים הנוגעים לבריאותו;  "ייפוי כח מתמשך בענייני פסיכיאטריה"- ייפוי כח מתמשך המסמיך את מיופה הכח לתת הסכמה בשמו של הממנה רק לבדיקה, טיפול, אשפוז או שחרור מאשפוז לפי חוק טיפול בחולי נפש;  "בעל מקצוע" – לרבות אח או אחות מוסמכים. | | |
|  |  |  |  |  |  | (ג) | | |
|  |  |  |  |  |  |  |  | |
|  |  |  |  |  |  |  |  | |
|  |  |  |  |  |  | \* | | |
|  |  |  |  |  |  |  | | |
|  |  |  |  |  |  | (ד) בייפוי כוח מתמשך יפרט הממנה את העניינים שבהם מוסמך מיופה הכוח לפעול בשמו, ואם הוא מוסמך לבצע בשמו פעולה מהפעולות המנויות בסעיף 32ו(ג) – יפרט גם את אותן פעולות; כמו כן רשאי הממנה לכלול בייפוי הכוח הנחיות מקדימות או הוראות לעניין כניסתו לתוקף של ייפוי הכוח או לעניין פקיעתו. | | |
|  |  |  |  |  |  | (ה) בייפוי כוח מתמשך לעניינים אישיים יציין הממנה במפורש אם מיופה הכוח מוסמך לפעול בשמו בעניינים בריאותיים, ואם כן – באילו עניינים, ורשאי הממנה למנות מיופה כוח שיהיה מוסמך להסכים במקומו לקבלת טיפול רפואי כאמור בסעיף 16 לחוק זכויות החולה; מינה אדם מיופה כוח לכלל ענייניו האישיים ולא סייג מהם במפורש את העניינים הבריאותיים, יחול ייפוי הכוח המתמשך גם על עניינים אלה. | | |
|  |  |  |  |  |  | (ו) הממנה רשאי לקבוע בייפוי כוח מתמשך כי מיופה הכוח יידע את מי שצוין בייפוי כוח מתמשך בנושאים המנויים בייפוי כוח מתמשך או בחלקם, בהתאם להוראות שייקבע בייפוי הכוח. | | |
|  |  |  |  |  |  | (ז) הממנה יאשר בחתימתו על ייפוי הכוח כי הוא מבין את משמעות מתן ייפוי הכוח, מטרותיו ותוצאותיו וכי ייפוי הכוח ניתן בהסכמה חופשית ומרצון, בלא שהופעלו עליו לחץ או השפעה בלתי הוגנת ובלא ניצול מצוקתו או חולשתו. | | |
|  |  |  |  |  |  | (ח) עורך הדין או בעל המקצוע, לפי העניין, שבפניו נחתם ייפוי הכוח, יביא לידיעת הממנה ויסביר לו בלשון פשוטה המובנת לו, את המפורט להלן: | | |
|  |  |  |  |  |  |  | (1) המשמעויות המשפטיות של ייפוי כוח מתמשך; | |
|  |  |  |  |  |  |  | (2) החלופות הקיימות בדין לייפוי כוח מתמשך לרבות אפוטרופסות, מתן הנחיות מקדימות לצורך מינוי אפוטרופוס כאמור בסעיף 35א; | |
|  |  |  |  |  |  |  | (3) עניינים שניתן לכלול בייפוי כוח מתמשך ובכלל זה הוראות לעניין מועד כניסה לתוקף, הנחיות מקדימות, הגבלה לסוגי עניינים והוראות בעניין יידוע; | |
|  |  |  |  |  |  |  |  |  |
|  |  |  |  |  |  |  | (4) עניינים בהם נדרשת הסמכה מפורשת לפי החוק על מנת שמיופה הכוח יהיה מוסמך לבצע פעולות כאמור בסעיפים 32ו(ג) ו-32י(ה), עניינים בהם נדרש אישור בית המשפט כאמור בסעיף 32ו(ד). | |
|  |  |  |  |  |  |  | (5) את האפשרויות העומדות בפניו לבקש ליידע אדם נוסף בעת כניסת ייפוי הכוח לתוקף ולבחור למי ובאיזה אופן ידווח מיופה הכוח על פעולותיו. | |
|  |  |  |  |  |  |  | (6) האפשרות לקבוע שייפויי הכוח יעמוד בתוקפו גם אם יבקש לבטלו כשלא יהיה בעל כשירות כאמור בסעיף 32יח. | |
|  |  |  |  |  |  | (ח1) הסבר ומידע כאמור בסעיף קטן (ח) יינתנו לממנה ללא נוכחותו של מיופה הכוח, בלשון פשוטה המובנת לו, ואם הוא אדם עם מוגבלות - תוך מתן התאמות אם נדרשות לפי חוק שוויון זכויות לאנשים עם מוגבלות. | | |
|  |  |  |  |  |  | (ט) עורך הדין או בעל המקצוע, לפי העניין, שבפניו נחתם ייפוי הכוח, יאשר על גבי הטופס כי הממנה חתם בפניו על ייפוי הכוח במועד הנקוב בו לאחר שהביא לידיעתו את הפרטים המפורטים בסעיף קטן (ח) בהתאם לאמור באותו סעיף וכי נוכח לדעת כי הממנה מבין את משמעות מתן ייפוי הכוח, מטרותיו ותוצאותיו וכי התרשם לאחר שנתן על כך את דעתו כי ייפוי הכוח ניתן בהסכמה חופשית ומרצון בלא שהופעלו על הממנה לחץ או השפעה בלתי הוגנת ובלא ניצול של מצוקתו או חולשתו; . | | |
|  |  |  |  |  |  | (י) לייפוי כוח מתמשך תצורף הסכמתו של מיופה הכוח לשמש מיופה כוח, שנחתמה בפני עורך דין לאחר שהסביר לו את משמעות ייפוי הכוח, ואישורו כי קרא והבין את משמעותו, אחריותו וסמכויותיו לפיו וכי הוא בגיר ועומד בתנאי הכשירות לפי חוק זה. | | |
|  |  |  |  |  |  | (יא) הממנה רשאי לצרף לייפוי כוח מתמשך חוות דעת מומחה המעידה על היותו בעל כשירות בעת עריכת ייפוי הכוח. | | |
|  |  |  |  |  |  | (יב) בייפוי הכוח רשאי הממנה לקבוע אדם או יותר שיהיה על מיופה הכוח ליידעו בדבר כוונתו להודיע לאפוטרופוס הכללי על כניסתו לתוקף של ייפוי הכוח; הממנה רשאי לקבוע אדם או קרוב נוסף אותו יידע מיופה הכוח, אם לא ניתן יהיה למסור את ההודעה לאדם שבחר. | | |
|  |  |  |  |  |  | (יג) בייפוי הכוח יקבע הממנה אדם או יותר להם ידווח מיופה הכוח על פעולותיו, במועדים בהיקף ובאופן שייקבע הממנה, ורשאי הוא לקבוע כי מיופה הכוח ידווח לאפוטרופוס הכללי. | | |
|  |  |  |  |  |  | (יד) ייפוי כוח שנערך לפי חוק זה אינו טעון אישור אחר, על אף האמור בכל דין. | | |
|  |  | הפקדת ייפוי כוח מתמשך | | | 32יא. | (א) הממנה יפקיד את ייפוי הכוח המתמשך אצל האפוטרופוס הכללי; ההפקדה תהיה במסירת עותק מקורי של ייפוי הכוח בידי הממנה עצמו או בידי עורך הדין שבפניו הוא נחתם; הפקדת ייפוי הכוח היא תנאי מוקדם לכניסתו לתוקף של ייפוי הכוח. ואולם ייפוי כוח בענייני בריאות שלא הופקד באפוטרופוס הכללי לפי סעיף 32יג, יהיה תקף במשך שנה. | | |
|  |  |  | | |  | (ב) הופקדו מספר ייפויי כוח מתמשך, ייפוי הכוח האחרון הוא הקובע. | | |
|  |  |  |  |  |  | (ג) האפוטרופוס הכללי או מי שהוא הסמיכו לכך יאשר בכתב, על גבי העותק של ייפוי הכוח המתמשך שנמסר לו, כי ייפוי הכוח הופקד כאמור בסעיף קטן (א); אישור כאמור יהיה ראיה לכאורה לכך שהאדם הנקוב בייפוי הכוח כממנה נתן את ייפוי הכוח וכן שייפוי הכוח ניתן לכל המאוחר ביום ההפקדה. | | |
|  |  |  |  |  |  | (ד) השר רשאי לקבוע הוראות לעניין הפקדת ייפוי כוח מתמשך לפי סעיף זה ושמירתו, וכן לקבוע אגרות בשל הפקדת ייפוי כוח מתמשך או בשל קבלת מידע עליו או העתק ממנו. | | |
|  |  | שמירת מידע | | | 32ז(4) | (א) מיופה כוח ישמור תיעוד לגבי החלטות מהותיות שקיבל בשמו של הממנה ולגבי פעולות שפעל בענייניו. | | |
|  |  |  |  |  |  | (ב) השר רשאי לקבוע הוראות לעניין סעיף זה, ובכלל זה התקופות לשמירת התיעוד בהתאם לסוגי המסמכים שיקבע. | | |

1. ס"ח התשמ"א, עמ' 136. [↑](#footnote-ref-1)
2. ס"ח התשס"ו, עמ' 58. [↑](#footnote-ref-2)
3. ס"ח התשכ"ה, עמ' 63. [↑](#footnote-ref-3)
4. ס"ח התשל"ב, עמ' 176. [↑](#footnote-ref-4)